| Potamochoerus larvatus |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Artiodactyla |
| Familia: | Suidae |
| Xénero: | *Potamochoerus* |
| Especie: | ***P. larvatus***(Cuvier, 1822) |

 |
|  |

***Potamochoerus larvatus*** é unha especie de mamífero súido africano, unha das dúas especies do xénero *Potamochoerus*, xeralmente chamados potamóqueros.

Descrición
----------

Os adultos miden de 66 a 100 cm de alto e pesan de 55 a 150 kg. Aseméllanse ao porco doméstico, e poden ser identificados polo seu fociño, ollos pequenos, orellas peludas e dedos dobrados. A súa cor varía desde marrón avermellado a marrón escuro e volvese máis escuro coa idade. Ambos os sexos teñen unha melena de cor máis clara que se ergue cando o animal se altera. As partes superiores da face e das orellas tamén son de cor máis clara. Os seus cairos afiados son bastante curtos e pouco visibles. A diferenza dos facóceros (*Phacochoerus*), corren co rabo cara abaixo. Os machos son xeralmente máis grandes que as femias.

Adoitan vivir en grupos de 12 individuos e son animais nocturnos.

Dieta
-----

Son omnívoros e a súa dieta inclúe raíces, cultivos ou prea, así como años neonatos. Gruñen suavemente mentres se alimentan e emiten un gruñido longo e resoante como chamada de alarma. Son unha molestia significativa nas rexións agrícolas do sur de África, e cázanse bastante. Porén, a súa poboación nas zonas agrícolas segue crecendo malia os esforzos de caza, debido ao terreo en gran parte innaccesible onde viven, a abundancia de alimentos, falta de depredadores e á súa rápida capacidade de adaptación aos métodos de caza.

Distribución
------------

Distribúese nunha ampla área, que comprende Etiopía, Somalia, sueste da República Democrática do Congo e cara ao sur ata Suráfrica (ver mapa). Tamén os hai en Madagascar e posiblemente no arquipélago das Comores. Non se sabe como chegou a estas illas, pero seguramente foi levado alí polos seres humanos, probablemente despois dun período de domesticación.

Subespecies
-----------

Recoñéncense seis subespecies:

* Potamochoerus larvatus larvatus
* Potamochoerus larvatus edwardsi
* Potamochoerus larvatus hassama
* Potamochoerus larvatus koiropotamus
* Potamochoerus larvatus nyasae
* Potamochoerus larvatus somaliensis

Notas
-----

1. ↑  Seydack. A. "{{{taxon}}}". *Lista Vermella de especies ameazadas.* (en inglés). Unión Internacional para a Conservación da Natureza.
2. ↑  Wilson, D.E.; Reeder, D.M. eds. (2005). *Mammal Species of the World: A Taxonomic and Geographic Reference* (3rd ed.). Johns Hopkins University Press. ISBN 978-0-8018-8221-0. OCLC 62265494.
3. 1 2  Kingdon, J. (1997). The Kingdon Guide to African Mammals. Academic Press Limited, London. ISBN 0-12-408355-2
4. ↑  Simoons (1953), cited in Wilson, D. E.; Reeder, D. M. eds. (2005). Mammal Species of the World (3rd ed.). Johns Hopkins University Press. ISBN 978-0-8018-8221-0. OCLC 62265494.
5. ↑  Wilson, D. E.; Reeder, D. M. eds. (2005). Mammal Species of the World (3rd ed.). Johns Hopkins University Press. ISBN 978-0-8018-8221-0. OCLC 62265494.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Potamochoerus larvatus*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Potamochoerus larvatus Modificar a ligazón no Wikidata*** |

### Ligazóns externas

|  |  |
| --- | --- |
| Identificadores taxonómicos | 
* EOL: 328334
* Fossilworks: 149371
* GBIF: 2441226
* iNaturalist: 42138
* IRMNG: 10605040
* ITIS: 625010
* IUCN: 41770
* MSW: 14200028
* NCBI: 273792

 |

|  |  |
| --- | --- |
| Identificadores | 
* UMLS: C1629431

 |